Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel ja Saudi-Arabia laajentavat yhteistyötä -
Iranin toimien vastustamisessa.
Iranin korkein johtaja, ajatollah Ali Khamenei, -
torjui Euroopan vaatimukset muuttaa Iranin alueellisia ja ohjustoimia.
Israelin ja Libanonin edustajien neuvottelut merirajoista -
ovat ilmeisesti törmänneet piileviin erimielisyyksiin.
Monenvälistä alueellista liittoa tarvitaan torjumaan Iranin aikeen -
pahentaa sen vallankumouksellista vaikutusta Lähi-idässä.
Johtavat arabiviranomaiset vahvistivat TV7:lle, -
että Saudi-Arabian Neomissa pidetty kolmenvälinen kokous, -
pääministeri Netanjahun, USA:n ulkoministeri Pompeon -
ja saudikruununprinssin, puolustus- ministeri Bin Salmanin kesken, -
keskittyi saudien ja Israelin yhteistyön laajentamiseen -
Iranin aikeiden torjumiseksi.
TV7 raportoi eilen, että tiedustelu- viranomaiset vaikuttivat levottomilta -
pääministerin salatun matkan "vuotamisesta" medialle.
Puolustusministeri välitti turvallisuus- laitoksen ilmeisen turhautumisen -
matkan paljastumisesta poliittisten syiden oletuksella.
Tiedon vuotaminen pääministerin matkasta on vastuutonta.
Minä en toimi sillä tavalla.
Voitte miettiä, montako salattua tehtävää -
olen tehnyt elämäni aikana myös pääministeri Netanjahun käskystä.
En ole koskaan toiminut niin enkä toimi vastedes.
Israelin kansalaisten on syytä olla huolissaan -
tästä tiedon vuotamisesta.
Koska tiedon väitetään vuotaneen poliittisista syistä -
pääministeri Netanjahun leiristä, -
tätä pyydettiin kommentoimaan matkaa Likudin puoluekokouksessa.
Herra pääministeri, kävitte kuulemma ulkomailla, Saudi-Arabiassa.
Kuulimme tällaisen uutisen.
Oletteko tosissanne? - Näin kuulimme.
Ystävät, en ole kaikkien näiden vuosien aikana -
koskaan kommentoinut tällaisia asioita enkä aio tehdä niin nyt.
Voin kertoa vain, että pääministeri- vuosieni aikana en ole säästellyt -
pyrkimyksissä vahvistaa Israelia ja laajentaa rauhan piiriä.
Luojan kiitos olemme onnistuneet siinä naapuriemme -
sekä Arabiemiirikuntien, Bahrainin ja Sudanin kanssa -
ja toivon, että rauhan piiri kasvaa.
Saudi-Arabian Neomissa pidetyn kokouksen jälkeen -
Iraniin kytköksissä olevat Jemenin miliisit -
ampuivat ohjuksen kohti Aramco- öljylaitosta, joka sai suoran osuman.
Iranin tukemat huthit ilmoittivat välittömästi olleensa iskun takana.
Monikansallinen öljy- ja kaasuyhtiö Aramco vahvisti, että yksi 13:sta -
Pohjois-Jeddahin diesel-, bensiini- ja kerosiinisäiliöstä -
kärsi suoran osuman ammuksesta, ja säiliön toiminta lakkasi.
Viime vuoden syyskuussa tapahtui edellinen Iranin järjestämä isku.
Toisin kuin silloin, Aramcon viranomaiset korostivat -
saaneensa tilanteen hallintaan 40 minuutissa.
Tapaus käsiteltiin hyvin nopeasti.
Ensin työntekijämme reagoivat tehokkaasti -
ja käyttivät säiliöön asennettua palontorjuntajärjestelmää.
Toiseksi palolaitos tuli apuun -
ja tehosti merkittävästi nopeaa palonsammutustyötä.
Tilanne saatiin hallintaan lähes 40 minuutissa.
Laitoksen johtaja totesi, että vaurioitunutta säiliötä tutkitaan, -
jotta vahingon laajuus saadaan selvitettyä tarkasti.
Vaurioitunut kohta on säiliön katolla.
Reikä on halkaisijaltaan melkein kaksi metriä.
Vain sen verran näemme nyt.
Kun olemme arvioineet tilanteen ja päässeet turvallisesti säiliölle, -
näemme loputkin ja selvitämme vahinkojen laajuuden.
Iranin korkein johtaja, ajatollah Ali Khamenei vastasi -
Saksan, Ranskan ja Iso-Britannian yhteislausuntoon, -
jossa Irania vaaditaan olemaan rikkomatta ydinsopimusta -
ja palaamaan täyttämään kaikkia sopimusvelvoitteitaan.
TV7:n eilisen raportin mukaan Iranin vuoden 2015 ydinsopimuksen -
kolmen sopimusosapuolen yhteislausunto -
annettiin IAEA:n ilmoituksen pohjalta.
Sen mukaan Iran on tehostanut uraanin rikastamista -
rikkoen kyseistä sopimusta.
Lisäksi Irania vaadittiin lopettamaan aggressiiviset toimet Lähi-idässä -
ja lakkauttamaan ballistisen ohjusten ohjelman.
Niillä voisi kantaa ydinkärkiä.
Iranin korkein johtaja tuomitsi vaatimukset Twitterissä: -
"Iranin läsnäolo Lähi-idässä ja Iranin ohjusasia -
eivät liity mitenkään Iso-Britanniaan, Ranskaan tai Saksaan, -
varsinkaan, kun ne itse omistavat tuhoisia ydinohjuksia."
"Niiden olisi muutettava tuhoisia väliintulojaan -
ennen kuin sanovat mitään."
Israelin ja Libanonin neuvottelut merirajojen merkitsemisestä -
ovat ilmeisesti törmänneet piileviin erimielisyyksiin.
Neuvottelut tuntevan, anonyyminä puhuneen lähteen mukaan -
Libanonin edustajat ovat esittäneet uusia vaatimuksia ja väittäneet, -
että meriraja olisi merkittävä etelämmäs alkuperäisestä asemasta, -
jonka Libanon jätti YK:lle noin vuosikymmen sitten.
Libanonin näkemys jättää huomiotta kolme pientä israelilaissaarta, -
joiden nimet ovat Shahaf, Nahlieli ja T’chelet.
Ne sijaitsevat Itä-Välimerellä Rosh Hanikran rannikolla.
Libanon näyttää omaksuneen kannan, -
joka on kuin Turkin kanta Kreikasta Egeanmerellä.
Israelin mukaan saaret on katsottava kuuluvaksi Israeliin -
kansainvälisen ja merilain nojalla.
Libanonin mukaan niitä ei voida pitää Israelin saarina, -
koska niiden maamassa on niin pieni eikä Israel päästä ihmisiä saarille, -
sillä ne on määritelty harvinaisten elämänmuotojen suojelualueiksi.
Israelin energiaministeri Juval Steinitz on kehottanut toistuvasti Libanonia -
lopettamaan kantansa vaihtamisen neuvotteluissa, -
jotka koskevat merirajakiistan ratkaisemista.
Libanonin presidentti Michel Aoun kiisti väitteen perusteettomana -
ja väitti, että Libanonin kanta merirajan määrittämisestä pysyy.
TV7 tutki molempia väitteitä ja havaitsi, -
että vuodesta 2007 asti on esitetty seitsemän merirajaehdotusta, -
joista neljä Israelille ja muille toimijoille ja kolme YK:lle.
Välimerellä noin 200 kilometriä Libyan Bengasista pohjoiseen -
EU:n aseellisen IRINI-operaation saksalaisjoukot -
ovat nousseet turkkilaislaivaan, -
jota epäillään asesalakuljetuksesta Libyaan.
Refinitive Eikon -tietokeskuksen mukaan -
16 000 tonnin konttialus lähti Gemlikistä viime viikolla -
ja nähtiin viimeksi Ateenan rannikolla matkalla lounaaseen kohti Libyaa.
Tiedusteluvirastojen tunnistettua aluksen -
saksalainen fregatti Hamburg sai käskyn pysäyttää alus Rosaline A.
Saksan puolustusministeriön mukaan Hamburg noudatti vakiokäytäntöä -
odottamalla neljä tuntia Turkin lupaa ennen kuin nousi epäiltyyn alukseen.
Kuitenkin väitetyn valtauksen aikana Turkki otti yhteyden -
ja esti joukkoja suorittamasta täyttä tutkimusta rahdille.
Turkin viranomaiset tuomitsivat Saksan merirosvouksesta -
väittäen Saksan rikkoneen kansain- välistä lakia aluksen pysäytyksellä.
Saksa kiistää väitteen jyrkästi.
Tapaus sattui keskellä Libyan-neuvottelujen pattitilannetta, -
joka johtuu ulkomaiden vaikutuksesta Libyan poliittisiin vastapuoliin.
Siksi YK:n turvallisuusneuvoston asiaa käsittelevässä kokouksessa -
YK:n Libyan-erikoislähettiläs vaati neuvostojäseniä -
asettamaan mustalle listalle jokaisen, joka häiritsee rauhanprosessia.
Lisätyötä kaivataan, mutta libyalaiset ovat tehneet oman osuutensa.
Olemme heille sen velkaa, -
että teemme työmme kunnioittaen ja tukien libyalaisia sopimuksia, -
jotka solmittiin päätöslauselman 2510 nojalla Berliinin-kokouksen tuloksena.
On kunnioitettava periaatetta olla puuttumatta Libyan sisäisiin asioihin -
ja toteuttaa YK:n asevientikielto Libyaan.
Neuvostolla on välineet, joilla se voi estää jarruttajia häiritsemästä -
tätä harvinaista tilaisuutta palauttaa rauha Libyaan.
Vetoan teihin, että käytätte niitä välineitä.
Kiitos seurasta! Osana TV7:n rukous- hanketta kannustan rukoilemaan -
itseni ja Jerusalemin tiimin kanssa rauhaa ja pelastusta Australialle.
Rukoillaan Afrikan, Lähi-idän ja Aasian vainottujen veljien puolesta.
Rukoillaan rauhaa ja pelastusta Israelille ja Jerusalemille.
Rukoillaan myös niiden puolesta, joihin koronatilanne vaikuttaa.
Olen Jonathan Hessen. Hyvää iltaa ja siunausta! Huomiseen.
Suomennos: Maija Tuukkanen